CELEX: 32020R1590
Language: lv
Date: 2020-08-19 00:00:00
Title: Komisijas Deleģētā regula (ES) 2020/1590 (2020. gada 19. augusts), ar ko Eiropas Parlamenta un Padomes Regulas (ES) 2019/631 I pielikumu groza, lai ņemtu vērā izmaiņas to jauno vieglo komerciālo transportlīdzekļu masā, kas reģistrēti 2016., 2017. un 2018. gadā (Dokuments attiecas uz EEZ)

30.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 360/8
               
            
         KOMISIJAS DELEĢĒTĀ REGULA (ES) 2020/1590
         (2020. gada 19. augusts),
         ar ko Eiropas Parlamenta un Padomes Regulas (ES) 2019/631 I pielikumu groza, lai ņemtu vērā izmaiņas to jauno vieglo komerciālo transportlīdzekļu masā, kas reģistrēti 2016., 2017. un 2018. gadā
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/631 (2019. gada 17. aprīlis) par CO2 emisiju standartu noteikšanu jauniem vieglajiem pasažieru automobiļiem un jauniem vieglajiem komerciālajiem transportlīdzekļiem un ar kuru atceļ Regulu (EK) Nr. 443/2009 un Regulu (ES) Nr. 510/2011 (1), un jo īpaši tās 14. panta 2. punktu,
         tā kā:
         
                     (1)
                  
                  
                     ES autoparka vidējo masu nokomplektētā stāvoklī, ko izmanto, lai aprēķinātu īpatnējo CO2 emisiju mērķrādītājus katram jaunu vieglo komerciālo transportlīdzekļu ražotājam, t. i., M0 vērtību, regulāri pielāgo, lai ņemtu vērā Savienībā reģistrēto jauno vieglo komerciālo transportlīdzekļu vidējās masas izmaiņas.
                  
               
                     (2)
                  
                  
                     Pamatojoties uz Komisijas Īstenošanas lēmumu (ES) 2018/143 (2), (ES) 2019/582 (3) un (ES) 2020/1035 (4), jaunu vieglo komerciālo transportlīdzekļu vidējā masa nokomplektētā stāvoklī, kas svērta atkarībā no jauno reģistrēto transportlīdzekļu skaita 2016., 2017. un 2018. kalendārajā gadā, attiecīgajos gados bija 1 825,23 kg. Tāpēc 2021., 2022. un 2023. kalendārā gada M0 vērtībai, kas minēta Regulas (ES) 2019/631 I pielikuma B daļas 4. punktā, vajadzētu atspoguļot minēto masu.
                  
               
                     (3)
                  
                  
                     Tāpēc Regula (ES) 2019/631 būtu attiecīgi jāgroza,
                  
               IR PIEŅĒMUSI ŠO REGULU.
         
            1. pants
            Regulas (ES) 2019/631 I pielikuma B daļas 4. punktā ierakstu par M0 aizstāj ar šādu:
            
               “M0 ir 1 766,4 2020. gadā, 1 825,23 2021., 2022. un 2023. gadā, savukārt 2024. gada vērtību pieņem saskaņā 14. panta 1. punkta b) apakšpunktu;”.
            
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 19. augustā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 111, 25.4.2019., 13. lpp.
         
         
            (2)  Komisijas Īstenošanas lēmums (ES) 2018/143 (2018. gada 19. janvāris), ar kuru atbilstīgi Eiropas Parlamenta un Padomes Regulai (ES) Nr. 510/2011 apstiprina vai groza vidējo īpatnējo CO2 emisiju un īpatnējo emisiju mērķrādītāju provizoriskos aprēķinus jaunu vieglo kravas automobiļu ražotājiem attiecībā uz 2016. kalendāro gadu (OV L 25, 30.1.2018., 49. lpp.).
         
            (3)  Komisijas Īstenošanas lēmums (ES) 2019/582 (2019. gada 3. aprīlis), ar kuru atbilstīgi Eiropas Parlamenta un Padomes Regulai (ES) Nr. 510/2011 apstiprina vai groza vidējo īpatnējo CO2 emisiju un īpatnējo emisiju mērķrādītāju provizoriskos aprēķinus jaunu vieglo komerciālo transportlīdzekļu ražotājiem attiecībā uz 2017. kalendāro gadu un Volkswagen grupai, tostarp tās dalībniekiem, attiecībā uz 2014., 2015. un 2016. kalendāro gadu (OV L 100, 11.4.2019., 47. lpp.).
         
            (4)  Komisijas Īstenošanas lēmums (ES) 2020/1035 (2020. gada 3. jūnijs), ar kuru atbilstīgi Eiropas Parlamenta un Padomes Regulai (ES) 2019/631 apstiprina vai groza vidējo īpatnējo CO2 emisiju un īpatnējo emisiju mērķrādītāju provizorisko aprēķinu vieglo pasažieru automobiļu un vieglo komerciālo transportlīdzekļu ražotājiem attiecībā uz 2018. kalendāro gadu (OV L 227, 16.7.2020., 37. lpp.).